laion/Wikipedia-Exotic huggingface dataset:
עונת 2001/2002 בלה ליגה

עונת 2001/2002 הייתה העונה ה-71 של לה ליגה שהיא הליגה הספרדית הבכירה בכדורגל. העונה החלה ב-25 באוגוסט 2001 והסתיימה ב-11 במאי 2002. הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. על ניצחון במשחק ליגה מוענקות שלוש נקודות. מליגת המשנה עלו סביליה, ריאל בטיס וטנריפה. ולנסיה זכתה בתואר וזאת בפעם החמישית בתולדות המועדון. היא לא זכתה בהסופר קאפ הספרדי תוך הפסד לדפורטיבו לה קורוניה בסיכום מפגש כפול - 1:0, 3:0. ריאל סרגוסה טנריפה ולאס פאלמס ירדו לליגת משנה בסוף העונה. "פרס פיצ'צ'י" למלך השערים של העונה: דייגו טריסטן (ספרד ספרד), דפורטיבו לה קורוניה, שכבש 21 שערים. (לפי הנתונים הרשמיים של הליגה הוא כבש 20 שערים). "פרס זאמורה" לשוער הטוב ביותר: סנטיאגו קניסארס (ספרד ספרד), ולנסיה, שספג 23 שערים ב-31 משחקים. זאת בפעם השנייה ברציפות. פרס דון בלון הוענק על ידי העיתון דון בלון: הספרדי המצטיין: ראול גונזלס (ספרד ספרד) הזר המצטיין: זינדין זידאן (צרפת צרפת) מאמן העונה: רפאל בניטס (ספרד ספרד) נתונים מפורטים מאתר rsssf נתונים מפורטים מאתר bdfutbol
שיקגו (זיכיון)

זיכיון שיקגו הוא זיכיון סדרות טלוויזיה אמריקאי שנוצר על ידי המפיקים דיק וולף, מייקל בראנדט, דרק האס ומאט אולמסטד ומשודר נכון להיום ברשת NBC. כל הסדרות בזיכיון עוסקות בשירותי חירום והצלה בעיר שיקגו, אילינוי. ארבע הסדרות מתקיימות באותו יקום בדיוני בו מתרחשות גם הסדרות "חוק וסדר: מדור מיוחד", "FBI" ו-"FBI: המבוקשים ביותר" - גם הן בהפקתו של וולף - ובין הסדרות שודרו מספר פרקי קרוסאובר. זיכיון שיקגו מתמקד בחייהם המקצועיים והאישיים של כבאים, שוטרים, צוותי חירום רפואיים ומשפטיים שמשרתים את העיר שיקגו. התמה המרכזית שמאחדת בין הסדרות הוא בר המשקאות "מולי'ז" שבבעלותם של שלושה כבאים, אליו מגיעות דמויות מכל ארבע הסדרות. יוצר הזיכיון דיק וולף ציין כי מרבית הפרקים בסדרות מסתיימים בסצנה בבר, מאחר שזה מקשר בין הסדרות. ערך מורחב – שיקגו FIRE ערך מורחב – שיקגו PD ערך מורחב – שיקגו MED ערך מורחב – שיקגו JUSTICE מדיה וקבצים בנושא שיקגו בוויקישיתוף אתר האינטרנט הרשמי של זיכיון שיקגו (באנגלית) זיכיון שיקגו בפרויקט ויקיה
חייא דוד הלוי שפיצר

חייא דוד הלוי שפיצר (נפטר בכ"ח בתשרי תרע"ו - 6 באוקטובר 1915) היה רב בירושלים. נודע בשם "בעל הנברשת" על שם ספרו "נברשת לנץ החמה". נולד בפרשבורג והיה מתלמידי הכתב סופר. בשנת תרל"ג (1873) עלה לארץ ישראל והתיישב בירושלים, אותה לא עזב עד מותו. מפעל חייו היה קביעת מועדי היום ההלכתיים בירושלים לפי זריחת ושקיעת השמש: הנץ החמה (החיוני לקיום תפילת שחרית בותיקין, שבה קוראים את קריאת שמע סמוך להופעת קרני השמש הראשונות, מסיימים את ברכותיה עם הנץ החמה, ועומדים מיד לתפילת העמידה בדיוק בזמן הזריחה), עלות השחר, חצות היום, חצות הלילה, סוף זמן קריאת שמע וזמן מנחה גדולה (משש וחצי שעות זמניות ועד תשע וחצי שעות זמניות). לשם כך ביצע מדידות רבות בירושלים העתיקה וסביבותיה (עד הר הזיתים ממזרח ושכונת בית יעקב ממערב - שתי הנקודות הגבוהות ביותר בתחום העיר הנושבת דאז). בשנת תרנ"ח (1898) ראה אור ספרו "נברשת לנץ החמה בציון", בו הוא מתאר בהרחבה את המדידות שביצע והמסקנות אליהן הגיע. אחת ההתמודדויות המעניינות של שפיצר הייתה עם האסטרונומיה ההליוצנטרית ("השיטה החדשה" לעומת השיטה הגיאוצנטרית) שאחת מתוצאותיה היא שלוקח לאור השמש 8 דקות להגיע לכדור הארץ, עובדה שיכולה הייתה לגרום למבוכה הלכתית באשר לשאלה מהי הזריחה ה"אמיתית". בסיום דיון ארוך בתורת קופרניקוס סיכם שפיצר "שהשיטה החדשה שקר מוחלט היא". בין היתר קיבל הספר את הסכמותיהם של הפוסקים הירושלמיים החשובים ביותר בשלהי המאה ה-19 וממנהיגי היישוב הישן: מהרי"ל דיסקין, יוסף חיים זוננפלד, שמואל סלנט, משה נחמיה כהניו ובית דין צדק אשכנזים פרושים בירושלים. בתרס"ג (1903) ראה אור ספר ההמשך "נברשת חלק ב' - ידיעת שיעור בין השמשות לכל העולם כולו". ב-1906 פרסם שפיצר חוברת נוספת הקרויה "תיקון לוח דנברשת", הכולל לוח זמנים מדויק ושרטוטים. ב-1922 ראה אור לוח הזמנים "ספר אור היום: לוח לדעת נקודת עה"ש ונה"ח וחצות בדיוק", שהוא עריכה תמציתית של ממצאיו של שפיצר הן לפי חודשי השנה העבריים והן לפי החודשים הלועזיים. לחייא דוד, שני בנים: שמואל זנוויל שפיצר, מייסד שכונת בתי נייטין וממייסדי שכונת שערי חסד בירושלים ושמעון יצחק שפיצר מחבר הספר "אבני שיש" (שמעון יצחק שפיצר) העוסק בקבלה. על מצבת קברו נכתב: 'פ"נ [=פה נטמן] הירא וחרד על דבר ה' ומחבב המצות כוותיקין מו"ה [=מורנו הרב] חייא דוד בה"ר [=בן הרב] יוסף הלוי שפיצר ב'עמ'ס [=בעל מחבר ספר] ספר נברשת'. נתן בן אברהם אנשין, סיפורים ירושלמים - ג, ירושלים תשנ"ז, עמ' 152 חייא דוד בן יוסף שפיטצער (נפטר 1915), דף שער בספרייה הלאומית שפיצר, חיא דוד בן יוסף, הלוי, נברשת לנץ החמה בציון, השמטות לנברשת עמ' י' ע"ב, באתר היברובוקס שפיצר, חיא דוד בן יוסף, הלוי, נברשת חלק ב', באתר היברובוקס לפי עיול הספר בספריה הלאומית, הספר אינו מתוארך שפיצר, חיא דוד בן יוסף, הלוי; ידיד, אליעזר רחמים בן יום טוב, אור היום, באתר היברובוקס
אמוץ בכר

אמוץ בכר (נולד ב-19 באפריל 1965) הוא מהנדס תעשייה וניהול, מנכ"ל מכון וינגייט וטבע נאות לשעבר. מנכ"ל חברת "רושדי תעשיות מזון" לשעבר. את שירותו הצבאי עשה בין השנים 1984–1988 בחיל האוויר. הוא בעל תואר ראשון מאוניברסיטת בן-גוריון בנגב ותואר שני במנהל עסקים. בכר החל את דרכו המקצועית בקוקה קולה ישראל בשנת 1992 כמהנדס תעשייה וניהול ועבד בה עד שנת 1999 כמנהל התפעול הארצי של החברה. בשנת 1999 מונה לתפקיד מנהל הלוגיסטיקה של עלית תעשיות בע"מ. בשנת 2003 מוזגה חברת עלית לתוך שטראוס. בתהליך המיזוג נבחר בכר לנהל את המיזוג של שתי חברות הבת שפעלו בשוק המוסדי, "עלית שרותי קפה" ו"שטראוס כל רגע". היחידות מוזגו ליחידה אחת ובכר ניהל אותה עד לשנת 2006. לאחר המיזוג, בין השנים 2007–2011, כיהן בכר כמנהל יחידה עסקית "שטראוס מחוץ לבית" מקבוצת שטראוס גרופ ובין השנים 2011 ועד 2013 ניהל את רשת "מגה בול" מקבוצת מגה קמעונאות. בפברואר 2014 נבחר לכהן כמנכ"ל מכון וינגייט, המכון הלאומי לספורט. בתוקף תפקידו הוביל את הבראתו של המכון לקראת הפיכתו למכון לאומי. ביוני 2018 הודיע בכר על פרישתו מניהול מכון וינגייט. בדצמבר 2018 מונה למנכ"ל חברת "טבע נאות". סיים תפקידו אחרי מספר חודשים. בפברואר 2022 מונה למנכ"ל חברת "רושדי תעשיות מזון" . סיים תפקידו באפריל 2023. ביולי 2023 מונה למנכ"ל דלי קייט בע"מ מדיה וקבצים בנושא אמוץ בכר בוויקישיתוף אמוץ בכר, ברשת החברתית פייסבוק אמוץ בכר, ברשת החברתית LinkedIn אוריאל דסקל, "וינגייט צריך להיות בית המקדש של הספורט הישראלי", באתר כלכליסט, 8 בספטמבר 2015 אסי ממן, ‏סופית: הממשלה אישרה את הלאמת מכון וינגייט, באתר ONE‏, 29 במאי 2016 הכנסות מכון וינגייט ב-2015 עלו ב-8% ל-92 מיליון שקל, באתר כלכליסט, 14 ביולי 2016 אמוץ בכר מונה לתפקיד משנה למנכ"ל טמפו, באתר גלובס, 21 בדצמבר 2005 מנכ"ל מכון וינגייט אמוץ בכר פרש מתפקידו, באתר ‏מאקו‏, 18 ביוני 2018 נווית זומר, חילופי דורות בטבע נאות, באתר ynet, 3 בדצמבר 2018
היטושי איגראשי

היטושי אִיגַרָאשִׁי (ביפנית: 五十嵐;‏ 10 ביוני 1947 – 12 ביולי 1991) היה חוקר יפני של ספרות ערבית וספרות פרסית, וכן של היסטוריית הערבים והפרסים. מתרגם ספרו של סלמאן רושדי "פסוקי השטן" ליפנית, ככל הנראה נרצח בעקבות תרגום זה. היטושי נולד ב-1947 בניאיגטה, בירת מחוז ניאיגטה, וסיים דוקטורט באמנות מוסלמית באוניברסיטת טוקיו ב-1976. היה עמית מחקר באקדמיה המלכותית של איראן עד המהפכה האיראנית ב-1979, ולאחר מכן פרופסור חבר לתרבות מוסלמית השוואתית באוניברסיטת צוקובה. תרגם את ספרו של אבן סינא "הקנון של הרפואה" ואת ספרו של סלמאן רושדי "פסוקי השטן", וכתב ספרים בנושא אסלאם, בהם "The Islamic Renaissance" (הרנסאנס האסלאמי) ו-"Medicine and Wisdom of the East" (רפואה וחוכמה במזרח). לאחר שהאייתוללה רוחאללה ח'ומייני הוציא פתווה ב-1989, שבה קרא למותם של "מחבר הספר 'פסוקי השטן', שיוצא נגד האסלאם, הנביא והקוראן, ושל כל המעורבים בהוצאתו לאור ומודעים לתוכנו", דקר תוקף שזהותו אינה ידועה את היטושי שוב ושוב בפניו ובזרועותיו, עד מותו. גופתו נמצאה ב-12 ביולי 1991 במשרדו באוניברסיטת צוקובה, במחוז איבראקי שביפן. ב-2006 נסגר תיק החקירה העוסק במותו של היטושי בלא כל חשדות בנושא עושה המעשה. קנן פולאק טען בספרו "The Persian Puzzle" (הפזל הפרסי) כי הרצח הוא התנקשות שביצעו משמרות המהפכה האסלאמית. ב-2010 נטען במגזין "בונגישונג'ו" (Bungeishunjū) כי שמועה שמסתובבת ברשות ההגירה היפנית קובעת כי צעיר בנגלדשי עשיר ביצע את הדקירה וטס חזרה לארץ מוצאו ביום המחרת, לפני שהתגלה. על פי שמועה לא מאומתת, ממשלת יפן נמנעה מלהגיש צו הסגרה כדי לא ללבות את המחלוקת סביב "פסוקי השטן". הותיר אחריו את אשתו מיצ'יקו איגראשי (五十嵐雅子), חוקרת ספרות משווה באוניברסיטת ריוטוקוג'י. Helm, Leslie (13 ביולי 1991). "Translator of 'Satanic Verses' Slain". Los Angeles Times. {{cite news}}: (עזרה) Weismann, Steven R. (13 ביוני 1991). "Japanese Translator of Rushdie Book Found Slain". The New York Times. {{cite news}}: (עזרה) Kenneth Pollack, The Persian Puzzle: Deciphering the Twenty-five-Year Conflict Between the United States and Iran, Random House, 2004, p. 240 ערך זה הוא קצרמר בנושא יפנים. אתם מוזמנים לתרום לוויקיפדיה ולהרחיב אותו.
עונת 2002/2003 בלה ליגה

עונת 2002/2003 הייתה העונה ה-72 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 2002 והסתיימה ב-22 ביוני 2003. הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. על ניצחון במשחק ליגה מוענקות שלוש נקודות. מליגת המשנה עלו אתלטיקו מדריד, ראסינג סנטנדר ורקראטיבו ולבה (בפעם הראשונה בתולדות המועדון). ריאל מדריד זכתה בתואר וזאת בפעם ה-29 בתולדות המועדון. היא זכתה בהסופר קאפ הספרדי תוך ניצחון על מיורקה בסיכום מפגש כפול - 2:1, 0:3. ראיו ואיקאנו, דפורטיבו אלאבס ורקראטיבו ולבה ירדו לליגת משנה בסוף העונה. "פרס פיצ'צ'י" למלך השערים של העונה: רוי מקאיי (הולנד הולנד), דפורטיבו לה קורוניה, שכבש 29 שערים. בסוף לכך זכה מקאיי גם בנעל הזהב האירופית. "פרס זאמורה" לשוער הטוב ביותר: פבלו קבאז'רו (ארגנטינה ארגנטינה), סלטה ויגו, שספג 27 שערים ב-34 משחקים. פרס דון בלון הוענק על ידי העיתון דון בלון: הספרדי המצטיין: צ'אבי אלונסו (ספרד ספרד) הזר המצטיין: ניהאט קהבצ'י (טורקיה טורקיה) מאמן העונה: ריינלד דנואה (צרפת צרפת) נתונים מפורטים מאתר rsssf נתונים מפורטים מאתר bdfutbol
מזכיר השיכון והפיתוח העירוני של ארצות הברית

מזכיר השיכון והפיתוח העירוני של ארצות הברית (באנגלית: United States Secretary of Housing and Urban Development) הוא ראש מחלקת השיכון והפיתוח העירוני של ארצות הברית, חבר בקבינט של ארצות הברית ובמקום ה-13 בסדר הירושה של נשיא ארצות הברית. המשרה נוצרה עם היווצרות המחלקה על ידי הנשיא לינדון ג'ונסון ב-9 בספטמבר 1965.  רוברט ויוור היה חבר הקבינט האפרו-אמריקאי הראשון שמונה לתפקיד. המחלקה הייתה גם הראשונה בקבינט שבראשה עמדה, פטרישיה רוברטס האריס, אישה אפרו-אמריקאית בשנת 1977. הנרי סיסנרוס הפך ב-1993 למזכיר השיכון והפיתוח העירוני ההיספני הראשון. מזכירת השיכון והפיתוח העירוני המכהנת דה פקטו היא אדריאן טודמן, המשרתת תחת הנשיא ג'ו ביידן. מדיה וקבצים בנושא מזכיר השיכון והפיתוח העירוני של ארצות הברית בוויקישיתוף אתר האינטרנט הרשמי של מזכיר השיכון והפיתוח העירוני של ארצות הברית (באנגלית) "HUD History". U.S. Department of Housing and Urban Development. אורכב מ-המקור ב-2012-09-01. נבדק ב-10 בינואר 2010. {{cite web}}: (עזרה)
תשעה וחצי שבועות של שכרון חושים

תשעה וחצי שבועות של שכרון חושים (באנגלית: Weeks‏½9) הוא סרט ארוטי רומנטי אמריקאי משנת 1986 עם קים בייסינגר ומיקי רורק בתפקידים הראשיים. הסרט מבוסס על רומן ארוטי סמי אוטוביוגרפי בשם זה משנת 1978 של הסופרת האוסטרית-אמריקאית אינגבורג דיי (1940–2011). הסרט הופק ב-1984 אבל הופץ ב-1986 לאחר שעבר צנזורה של קטעי מין. הסרט הלא מצונזר הופץ ברחבי העולם והפך לשובר קופות לאחר שגרף מאה מיליון דולר, והפך לסרט פולחן. הסרט מתרכז בסקס בין בני זוג שבקושי מכירים זה את זה, וכולל קטעים של אוננות ו-BDSM (שימוש בשוט, זחילה וכיסוי עיניים). שם הסרט נובע מהתקופה בה נמשך קשר זה. ב-1997 הופק סרט המשך בשם "Another 9½ Weeks " עם מיקי רורק ואנג'י אברהארט בתפקידים הראשיים. מהפסקול התפרסם השיר "I Do What I Do" בביצוע חבר להקת דוראן דוראן, ג'ון טיילור. כמו כן התפרסם השיר "You Can Leave Your Hat On", המלווה את סצנת הסטריפטיז של קים בייסינגר. השיר נכתב במקור על ידי רנדי ניומן ובוצע בפסקול על ידי ג'ו קוקר. אליזבת' ("ליז") מקגרו (קים בייסינגר) עובדת בגלריה באזור הסוהו בניו יורק. זה עתה התגרשה מברוס לאחר שלוש שנות נישואים, והיא פתוחה לקשר זוגי חדש. היא פוגשת במכולת את ג'ון גריי (מיקי רורק), מבטיהם מצטלבים, וג'ון מתחיל לעקוב אחריה. כאשר היא מוותרת על קניית צעיף יקר בשוק, הוא קונה את הצעיף היקר, מתחיל איתה בשיחה, ונותן לה את הצעיף במתנה. הוא אינו מוסר פרטים על עצמו פרט לכך ששמו ג'ון ושהוא איש עסקים בוול סטריט. מתחילה ביניהם מערכת יחסים המושתתת בעיקר על סקס. ג'ון מפעיל עליה משחקי מין הכוללים קשירת עיניים, העברת קרח על גופה, זחילה לקול הצלפת שוט. הוא נותן לה שעון ומצווה עליה כי בשעה 12:00 היא תסתכל בשעון ותחשוב רק עליו. ליז נכנעת לו, ובעבודה בשעה 12:00 היא מסתכלת בשעון, חושבת על ג'ון ומאוננת. כשליז מציעה לו לפגוש את חבריה בגלריה הוא מסרב, כי הוא מעוניין רק בה. ליז מרגישה שהיחסים עם ג'ון אינם בריאים ושהם יוצאים משליטה. השיא מגיע כאשר ג'ון לוקח אותה למלון, קושר את עיניה, מביא זונה לחדר, ומתחיל לקיים איתה יחסים לנגד עיניה. כאשר ליז מסירה את כיסוי העיניים ורואה את ג'ון עם הזונה, היא מחליטה לנתק מייד את קשריה עם ג'ון. הוא מנסה להשפיע עליה לחזור ומתחיל לספר לה על קורות חייו ומשפחתו, אך ליז אומרת לו שזה מאוחר מדי. היא משוטטת בוכה ובודדה ברחובות ניו יורק, וחושבת על היחסים המוזרים שהיו לה במשך תשעה וחצי שבועות עם אדם זר לגמרי. "תשעה וחצי שבועות של שכרון חושים", במסד הנתונים הקולנועיים IMDb (באנגלית) "תשעה וחצי שבועות של שכרון חושים", באתר נטפליקס "תשעה וחצי שבועות של שכרון חושים", באתר AllMovie (באנגלית) "תשעה וחצי שבועות של שכרון חושים", באתר Rotten Tomatoes (באנגלית) "תשעה וחצי שבועות של שכרון חושים", באתר Box Office Mojo (באנגלית) "תשעה וחצי שבועות של שכרון חושים", באתר Metacritic (באנגלית) "תשעה וחצי שבועות של שכרון חושים", באתר אידיבי "תשעה וחצי שבועות של שכרון חושים", במסד הנתונים הקולנועיים KinoPoisk (ברוסית) קדימון לסרט תשעה וחצי שבועות של שכרון חושים, באתר יוטיוב I Do What I Do , באתר יוטיוב מאיר שניצר, ביקורת סרט - הרטיבות והזיקפה - "תשעה וחצי שבועות של שכרון חושים", חדשות, 12 במאי 1986
גולדן ואן סנטר

גולדן ואן סנטר (באנגלית: Golden 1 Center) הוא היכל ספורט רב-תכליתי, הממוקם בסקרמנטו. האולם מכיל 17,608 מקומות ישיבה. עבודות הבנייה של האולם החלו ב-2014, ובנייתו הסתיימה ב-2016. עלות הבנייה אז עמדה על כ-558.2 מיליון דולר. החל מ-2016 משחקת באולם סקרמנטו קינגס. עד לפני כן שיחקה הקבוצה בסליפ טריין ארנה, שהכיל 17,500 מקומות ישיבה. מלבד כדורסל, מארח האולם מספר תחרויות ספורט נוספות, כגון הוקי קרח, היאבקות, פוטבול באולמות ועוד. מדיה וקבצים בנושא גולדן ואן סנטר בוויקישיתוף אתר האינטרנט הרשמי של גולדן ואן סנטר (באנגלית) גולדן ואן סנטר, ברשת החברתית פייסבוק גולדן ואן סנטר, ברשת החברתית אקס (טוויטר) גולדן ואן סנטר, ברשת החברתית אינסטגרם גולדן ואן סנטר, סרטונים בערוץ היוטיוב ערך זה הוא קצרמר בנושא אצטדיונים ומתקני ספורט ובנושא כדורסל. אתם מוזמנים לתרום לוויקיפדיה ולהרחיב אותו.
סמות'י קינג סנטר

סמות'י קינג סנטר, המכונה גם ניו אורלינס ארנה (באנגלית: Smoothie King Center וגם New Orleans Arena) הוא אולם ספורט הממוקם בניו אורלינס, לואיזיאנה שבארצות הברית. מספר המקומות באולם עומד על 18,500, והוא משמש בעיקר למשחקי הבית של קבוצת ה-NBA ניו אורלינס פליקנס. ב-2008 אירח לראשונה את סוף-שבוע האולסטאר ב-NBA, ושימש כאולם המארח של האירוע גם ב-2014. ב-2017 יארח שוב את משחק וסוף-שבוע האולסטאר. המשחק, שייערך ב-19 בפברואר 2017, היה אמור להתקיים באולמה הביתי של קבוצת שארלוט הורנטס, הספקטרום סנטר, אך הועבר מקרוליינה הצפונית עקב חקיקה מדינתית נגד הקהילה הגאה. להלן רשימה של אירועי ספורט בולטים נוספים שאירח לאורך השנים: 2001 - הרויאל ראמבל גמר ה-Arena Football League בשנים 2007, 2008 ו-2012. גמר אליפות ה-NCAA בכדורסל נשים בשנים 2004 ו-2013 מדיה וקבצים בנושא סמות'י קינג סנטר בוויקישיתוף אתר האינטרנט הרשמי של סמות'י קינג סנטר זכויות להט"בים גם ב-NBA: משחק האולסטאר יועבר משארלוט, באתר וואלה, 21 ביולי 2016 ערך זה הוא קצרמר בנושא אצטדיונים ומתקני ספורט ובנושא כדורסל. אתם מוזמנים לתרום לוויקיפדיה ולהרחיב אותו.
עגולי הפה

עגולי הפה (שם מדעי: Cyclostomata) הם על-מחלקה של מיתרניים חסרי לסתות וכנראה שנכללים בקבוצה זו בעלי החוליות הראשונים שהיו בעולם. הם החלו להתפתח כנראה לפני 420 מיליון שנה. בקבוצה זו שתי סדרות מודרניות: צמדאים ומיקסינאים. הצמדאים חיים בנהרות מים מתוקים וכמה מינים מגיעים גם לים והם בעלי עמוד שדרה, ראש גדול עם לסת מעוגלת המשמשת ליניקת חומרים במהירות ומציצת דם מחיות אחרות. המיקסינות חיות בתהומות הים והן חסרות עמוד שדרה ובעלות גולגולת גרמית שלסתותיה משורבבות החוצה ועוזרות לה לינוק חומרים אחרים מיצורים אחרים (חיים או מתים). הצאצאים הישירים של עגולי הפה הם הדגים האמיתיים: דגי הסחוס ודגי הגרם. יש מחלוקת האם קבוצה זו היא מונופילטית או שהצמדאים קרובים יותר לחולייתנים לסתניים. על-מחלקה עגולי הפה (Cyclostomata) מחלקה מיקסינות (Myxini) סדרה מיקסינאים (Myxiniformes) משפחה מיקסיניים (Myxinidae) מחלקה צמדים (Hyperoartia) משפחה Euphaneropidae - נכחדה סדרה Endeiolepidiformes - נכחדה סדרה Jaymoytiiformes - נכחדה סדרה צמדאים (Petromyzontiformes) משפחה Petromyzontidae משפחה Geotriidae משפחה Mordaciidae משפחה Mayomyzontidae - נכחדה עגולי הפה, באתר ITIS (באנגלית) עגולי הפה, באתר NCBI (באנגלית) animal/Cyclostomata עגולי הפה, באתר אנציקלופדיה בריטניקה (באנגלית) Delabre, Christiane; et al. (2002). "Complete Mitochondrial DNA of the Hagfish, Eptatretus burgeri: The Comparative Analysis of Mitochondrial DNA Sequences Strongly Supports the Cyclostome Monophyly". Molecular Phylogenetics and Evolution. 22 (2): 184–192. doi:10.1006/mpev.2001.1045. PMID 11820840. Stock, David; Whitt GS (7 באוגוסט 1992). "Evidence from 18S ribosomal RNA sequences that lampreys and hagfishes form a natural group". Science. 257 (5071): 787–9. doi:10.1126/science.1496398. PMID 1496398. {{cite journal}}: (עזרה)
טסמין ארצ'ר

טסמין ארצ'ר (באנגלית: Tasmin Archer; נולדה ב-3 באוגוסט 1963) היא זמרת פופ אנגלייה, הנודעת בזכות להיטה Sleeping Satellite, זוכת פרס תגלית השנה בטקס פרסי המוזיקה הבריטית לשנת 1993. ארצ'ר נולדה בברדפורד שבאנגליה. בשנת 1980, למדה קלדנות (Typing) בקולג' ברדפורד (Bradford College) ועבדה כפקידה בבית משפט בלידס. לאחר מכן, החלה לעבוד עם מוזיקאים והצטרפה להרכבים מוזיקליים כזמרת ליווי (Backing vocalist). בשנת 1990, ארצ'ר חתמה חוזה עם חברת התקליטים EMI. באוגוסט 1992, הוציאה לאור את הסינגל Sleeping Satellite שהגיע למקום הראשון במצעד הסינגלים הבריטי, ולמקום ה-32 במצעד הפזמונים האמריקאי של הבילבורד הוט 100. באוקטובר 1992, הוציאה לאור את אלבומה הראשון 'Great Expectations' (אנ') שהגיע למקום השמיני במכירות לפי מצעד האלבומים הבריטי וזכה למעמד של אלבום זהב בדצמבר 1992. הסינגל השני של ארצ'ר 'In Your Care' (אנ') עסק בהתעללות בילדים, וארצ'ר תרמה את התמלוגים ממנו לארגון Childline (אנ') העוזר לילדים ולנוער במצוקה. בשנת 1993, זכתה ארצ'ר בפרס תגלית השנה במסגרת טקס פרסי המוזיקה הבריטי. בשנת 1996, ארצ'ר הוציאה לאור את אלבומה השני Bloom (אנ') אולם האלבום לא הצליח לשחזר את ההצלחה של אלבומה הראשון. לאחר ערעור היחסים עם חברת EMI, החליטה ארצ'ר לקחת הפסקה, אולם כשניסתה לאחר שנתיים לכתוב שוב - נתקלה במחסום כתיבה. בשנת 2002, הוציאה לאור מספר סינגלים שעתידיים היו להכלל באלבומה השלישי 'On' שיצא לאור בספטמבר 2006. אתר האינטרנט הרשמי של טסמין ארצ'ר טסמין ארצ'ר, סרטונים בערוץ היוטיוב טסמין ארצ'ר, במסד הנתונים הקולנועיים IMDb (באנגלית) טסמין ארצ'ר, באתר ספוטיפיי טסמין ארצ'ר, באתר Last.fm (באנגלית) טסמין ארצ'ר, באתר AllMusic (באנגלית) טסמין ארצ'ר, באתר MusicBrainz (באנגלית) טסמין ארצ'ר, באתר דיזר טסמין ארצ'ר, באתר Yandex.Music (ברוסית) טסמין ארצ'ר, באתר Discogs (באנגלית) טסמין ארצ'ר, באתר Songkick (באנגלית) טסמין ארצ'ר, באתר SecondHandSongs טסמין ארצ'ר, באתר בילבורד (באנגלית) טסמין ארצ'ר זוכה בפרס תגלית השנה - טקס פרסי המוזיקה הבריטי, סרטון באתר יוטיוב לירון משה, לאן נעלמה טסמין ארצ'ר?, באתר חדשות 13, 19 באוקטובר 2012 טסמין ארצ'ר - מצעד האלבומים הבריטי High expectations for singer Tasmin's return, yorkshire post ריאיון עם טסמין ארצ'ר - mundane sounds טסמין ארצ'ר - אתר 175 heroes
יונה מצויצת

יונה מצויצת (שם מדעי: Ocyphaps lophotes) היא מין של יונה החיה ביבשת אוסטרליה והיא היונה היחידה בסוגה. היא דומה מאוד וקרובה ליונה Geophaps plumifera שגם היא מאוסטרליה. אורכה של יונה זו 30–34 סנטימטרים ומשקלה 150–250 גרם. היא בעלת ראש וגב אפורים עם מקור שחור ועיניים אדומות וכפי שמשתמע משמה גם ציצת ראש בולטת שחורה. צידיה ורדרדים והכנפיים מפוספסות בזהוב-לבן-שחור ובתחתית ירוק וסגול - צבעים העוזרים לזכר להרשים את הנקבה. הזנב ארוך והרגליים אדומות. יונה זו מצויה הרבה מזמנה על הקרקע. כשהיא עפה היא משמיעה רעשים מיוחדים הנוצרים בנוצותיה. היונה חיה בערבות, מרעה ואזורי יערות ואחו ברחבי אוסטרליה ועקב פעולות האדם היא הצליחה להגיע גם למערב ולמרכז אוסטרליה הצחיחים והיבשים. אלו עופות חברתיים מאוד הניזונים מזרעים ומעשבים ולעיתים מזיקים לשדות וליבולים של האדם. מדיה וקבצים בנושא יונה מצויצת בוויקישיתוף יונה מצויצת, באתר ITIS (באנגלית) יונה מצויצת, באתר NCBI (באנגלית) יונה מצויצת, באתר Animal Diversity Web (באנגלית) יונה מצויצת, בבסיס הנתונים ARKive (באנגלית) יונה מצויצת, באתר האנציקלופדיה של החיים (באנגלית) יונה מצויצת, באתר GBIF (באנגלית) יונה מצויצת באתר הרשימה האדומה של IUCN
חאמה ביליאט

חאמה ביליאט (באנגלית: Khama Billiat; נולד ב-19 באוגוסט 1990 בהארארה, זימבבואה) הוא כדורגלן זימבבואי המשחק בעמדת הקשר התקפי ויכול להיות מתופקד בנוסף בעמדת החלוץ בקייזר צ'יפס מהליגה הדרום אפריקאית PSL ובנבחרת זימבבואה. חאמה ביליאט ערך את הופעת הבכורה שלו בקבוצת הבת של אייאקס ההולנדית, אייאקס קייפטאון הדרום אפריקאית בסוף אוגוסט 2010 נגד ממלודי סאנדאונס, משחק שהסתיים בניצחון קבוצתו 4-3 בפנדלים במסגרת טורניר של שמונה קבוצות שהתקיים בעיר קייפטאון. הוא נרכש מקבוצה מקומית בזימבבואה בשם CAPS יונייטד שלושה חודשים לאחר שקנתה אותו בעצמה. ב-21 ביולי 2012 במפגש ידידות שלא במסגרת העונה הסדירה, אייאקס קייפטאון פגשה את מנצ'סטר יונייטד למשחק שהסתיים בתוצאה 1-1, שבו ביליאט זכה לשבחים מבלמה הוותיק של מנצ'סטר, ריו פרדיננד שתיאר את הקשר ההתקפי כזריז רגליים, בעל שליטה יוצאת דופן בכדור ושחקן שמרגש לצפות בו. לאחר התרשמות בלוקומוטיב מוסקבה הרוסית בקיץ 2013, חתם ביליאט לחמש שנים דווקא בממלודי סאנדאונס הדרום אפריקאית שם זכה בשתי אליפויות. באחרונה שבהן בעונת 2015-16 הוביל את הקבוצה עם 12 שערים. בקיץ 2018 חתם בקייזר צ'יפס. חאמה ייצג את זימבבואה בנבחרות הנוער שלה. ב-26 במרץ 2011 ערך את הופעת הבכורה שלו בנבחרת הבוגרת במסגרת משחקי מוקדמות גביע אפריקה לאומות 2013 נגד נבחרת מאלי. בחודש אוגוסט של אותה השנה, כבש ביליאט את שער הבכורה שלו בנבחרת במסגרת משחק ידידות נגד נבחרת זמביה. קבוצתיים ליגת העל של דרום אפריקה (2): 2013/14, 2015/16 ליגת האלופות של אפריקה (1): 2016 אישיים שחקן העונה של ליגת העל של דרום אפריקה: 2016 חאמה ביליאט, ברשת החברתית פייסבוק חאמה ביליאט, ברשת החברתית אקס (טוויטר) חאמה ביליאט, ברשת החברתית אינסטגרם חאמה ביליאט, באתר Transfermarkt חאמה ביליאט, באתר Soccerway חאמה ביליאט, באתר National Football Teams חאמה ביליאט, באתר FootballDatabase.eu ריו פרדיננד משבח את ביליאט
מאחורי המספרים

מאחורי המספרים (באנגלית: Hidden Figures) הוא סרט ביוגרפי אמריקאי שיצא לאקרנים בשנת 2016. הוא מבוסס על ספר בשם דומה מאת מרגוט לי שטרלי, העוסק בפעילותן של קתרין ג'ונסון, דורותי ווהן, מרי ג'קסון ונשים אפרו-אמריקאיות נוספות שנטלו חלק בתוכנית מרקורי של נאס"א (אנני איזלי לא מופיעה בסרט). את ג'ונסון מגלמת בסרט טראג'י פ. הנסון ומככבים בו גם אוקטביה ספנסר, ג'אנל מונה וקווין קוסטנר. הסרט מספר את סיפור קשייהן של נשים אפרו-אמריקאיות, בדרך אל ההכרה בגאוניותן. שלושתן עבדו בסוכנות החלל נאס"א בתקופה בה התרחש אחד המבצעים הגדולים: שיגורו לחלל של האסטרונאוט ג'ון גלן, ב-20 בפברואר 1962, וההקפה הראשונה של כדור הארץ. הסיפור מביא לצופה את תהליך חציית גבולות המגדר והצבע בעבודתן של אותן נשים. הסרט קיבל ביקורות חיוביות מאוד. האתר "Rotten Tomatoes" נתן לסרט תוצאה של 93%, המבוססת על ידי 255 מבקרים. אי־או סקוט, מבקר הקולנוע של "הניו יורק טיימס", התלהב הן מאופן הצגת הסיפור והן מהמשחק. סטפני זקארק מ"טיים מגזין" ציינה את השילוב בין בידור להיסטוריה. הסרט היה מועמד לשלושה פרסי אוסקר: בקטגוריות "שחקנית המשנה", "התסריט" ו"הסרט הטוב ביותר". הוא זכה בפרס גילדת שחקני המסך בקטגוריית "אנסמבל השחקנים הטוב ביותר בסרט קולנוע". מדיה וקבצים בנושא מאחורי המספרים בוויקישיתוף אתר האינטרנט הרשמי של מאחורי המספרים (באנגלית) מאחורי המספרים, ברשת החברתית אקס (טוויטר) "מאחורי המספרים", במסד הנתונים הקולנועיים IMDb (באנגלית) "מאחורי המספרים", באתר נטפליקס "מאחורי המספרים", באתר AllMovie (באנגלית) "מאחורי המספרים", באתר Rotten Tomatoes (באנגלית) "מאחורי המספרים", באתר Box Office Mojo (באנגלית) "מאחורי המספרים", באתר Metacritic (באנגלית) "מאחורי המספרים", באתר אידיבי "מאחורי המספרים", באתר דיסני+ סרטים (באנגלית) "מאחורי המספרים", במסד הנתונים הקולנועיים KinoPoisk (ברוסית) אתר הסרט מאחורי המספרים, באתר "סרט" "מאחורי המספרים": טריילר בלעדי חדש, באתר ישראל היום, 20 בספטמבר 2016 איתמר זהר, סרט על מתמטיקאיות שחורות שעבדו בנאס"א זוכה להצלחה מפתיעה בארה"ב, באתר הארץ, 8 בינואר 2017 יוחאי וולף, הנשים השחורות שניצחו במירוץ לחלל, במדור "מדע במבט-על" באתר של מכון דוידסון לחינוך מדעי, 23 בינואר 2017 דנה קסלר, ‏"הן היו שם כל הזמן": "מאחורי המספרים" מנסה לתקן עוול היסטורי, באתר מעריב אונליין, 1 בפברואר 2017 תומר קמרלינג, ‏יוסטון, יש לנו בעיה, באתר ‏מאקו‏, 2 בפברואר 2017 נטע אלכסנדר, "מאחורי המספרים": הנשים השחורות ששיגרו את ג'ון גלן לחלל, באתר הארץ, 2 בפברואר 2017 איתן לשם, עכבר העיר אונליין, "מאחורי המספרים": הבנאליות המרגשת של החיים, באתר הארץ, 3 בפברואר 2017 שמוליק דובדבני, "מאחורי המספרים": צעד גדול לאישה השחורה, באתר ynet, 3 בפברואר 2017 אבנר שביט‏, אור ירח: "מאחורי המספרים" הוא סרט מעניין וסימפטי, אך לא יותר מזה, באתר וואלה, 3 בפברואר 2017 יעל שוב, "מאחורי המספרים" מתאמץ מדי להפוך את גיבורותיו לגיבורות על(הקישור אינו פעיל), באתר Time Out ישראל, 5 בפברואר 2017 עידו רוזן, "מאחורי המספרים: סיפור אופטימי על העצמת מיעוטים", באתר רשת, 6 בפברואר 2017 דני לרנר, ביקורת "מאחורי המספרים": שחורות בחלום לבן, באתר nrg‏, 10 בפברואר 2017 "מאחורי המספרים", באתר ביקורות הסרטים Rotten Tomatoes (באנגלית)